stanford-oval/wikipedia huggingface dataset:
Haapajärvi (Joensuu)

| Haapajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Joensuu
Koordinaatit:  62°29′19″N, 29°54′30″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.326.1.001
Mittaustietoja
Pinnankorkeus:  80,3 m 
Rantaviiva:  10,01 km 
Pinta-ala:  1,34 km² 
Tilavuus:  0,00941 km³ 
Keskisyvyys:  6,9 m 
Suurin syvyys:  25,9 m 
Saaria:  1
 fiHaapajärvi 
Haapajärvi on osin kulttuurimaiseman reunustama järvi Joensuussa Pohjois-Karjalan maakunnassa. Sen pinta-ala on 1,3 neliökilometriä. Etäisyys Joensuun keskustasta on 13 kilometriä kaakkoon.
Maantiede

Haapajärven pituus etelästä pohjoiseen on 4,1 kilometriä. Järvi levenee kohti pohjoista, ja kapenee aivan pohjoisimmasta osastaan Kontkasenlahdeksi. Haapajärven ainoa saari on noin kymmenen aarin laajuinen nimetön saari luoteessa. Lähes kolmasosa Haapajärvestä on korkeintaan kaksi metriä syvä, noin neljäsosa on vähintään kymmenen metriä syvä. Järven luoteiset ja pohjoiset osat ovat matalia, syvä vyöhyke puolestaan sijaitsee järven itäisellä puoliskolla.
Haapajärven rannoilla on melko runsaasti pientaloja, pohjoisella ranta-alueella on myös peltomaata. Maasto kohoaa paikka paikoin yli sata metriä merenpinnan yläpuolelle. Järven länsipuolitse kulkee rautatie ja itäpuolitse valtatie 6.
Haapajärvi laskee järven pohjoiskolkasta alkavaa Haapajokea luoteeseen Pyhäselkään (75,9 metriä mpy), joka sijaitsee kolmisen kilometriä Haapajärvestä länteen.
Haapajärven vesitilavuus on 9 410 000 kuutiometriä.
Haapajärvi (04.326.1.001) kuuluu Haapajoen valuma-alueeseen (04.326), joka on kolmannen jakovaiheen vesistö Vuoksen vesistössä (04). Toinen jakovaihe on Pyhäselän alue (04.32) ja ensimmäinen on Oriveden–Pyhäselän alue (04.3). Haapajärvi on Haapajoen valuma-alueen ainoa vakavesi.
Gladstone

Gladstone voi tarkoittaa:
Paikannimenä

Gladstone, Etelä-Australia, Australia
Gladstone, Queensland, Australia
Gladstone, Manitoba, Kanada
Gladstone, Michigan, Yhdysvallat
Gladstone, Missouri, Yhdysvallat
Gladstone, New Jersey, Yhdysvallat
Gladstone, Oregon, Yhdysvallat
Gladstone, Virginia, Yhdysvallat
Henkilönimenä

Lily Gladstone (s. 1986), yhdysvaltalainen näyttelijä
William Ewart Gladstone (1809–1898), Yhdistyneen kuningaskunnan pääministeri useita kertoja 1860–1890-luvuilla.
Gladstone (Gladstone Pereira della Valentina) (s. 1985), brasilialainen jalkapalloilija.
Henkilönimenä > Kuvitteellisia henkilöitä

Joey Gladstone, yksi televisiosarja Full Housen päähahmoista.
Yhtiöitä

Gladstone, sarjakuvakustantamo, joka julkaisi Disney-sarjakuvia 1985–1998.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gladstone”, voi hakea sivunnimihaulla, laajalla sivunnimihaulla tai tekstihaulla.
Haapaniemi (Pyhäjärvi Vpl)

Haapaniemi oli kylä Vpl Pyhäjärvellä, Karjalankannaksella. Kylä sijaitsi Pyhäjärven itärannalla. Kylän alue oli vähäisestä talo- ja väkimäärästä huolimatta varsin laaja, kylän alue kattoi Pyhäjärven itärannasta huomattavan osan. Asutus keskittyi kahdelle niemelle, saappaan muotoiselle Haapaniemelle ja tämän eteläpuolella sijaitsevalle Kuivaniemelle sekä ennen kaikkea kylän etelärajalle, lähelle Enkkuan kylää muodostuneelle peltoaukealle, jonka pituus oli noin 1,3 kilometriä ja leveys n. 600-700 metriä. Naapurikyliä olivat pohjoisessa Matiskala, itäpuolella Yläjärvi ja etelässä Enkkua. Kylän tieyhteydet eivät olleet aivan yhtä hyvät kuin naapurikylissä, suurempi kylätie kulki kylänaukean eteläpuolelta kaartuen kohti Yläjärveä. Kylän muihin osiin johti vain pieniä teitä.
Haapajärvi (Haapavesi)

| Haapajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Haapavesi
Koordinaatit:  64°07′49″N, 25°23′33″E
Vesistöalue ja valuma-alueen tietoja
Päävesistöalue:  Pyhäjoen vesistö (54)
Järveen tulevat joet:  Pyhäjoki
Laskujoki:  Pyhäjoki
Järvinumero:  54.031.1.001
Mittaustietoja
Pinnankorkeus:  87,6 m 
Rantaviiva:  15,76 km 
Pinta-ala:  3,48 km² 
Suurin syvyys:  12,5 m 
 fiHaapajärvi 
Haapajärvi (myös Kirkkojärvi) on kulttuurimaiseman reunustama järvi Pyhäjoen reitillä Haapavedellä Pohjois-Pohjanmaalla. Sen pinta-ala on 3,5 neliökilometriä. Etäisyys Oulusta on 97 kilometriä etelään. Haapaveden kuntakeskus sijaitsee järven pohjoisrannalla.
Maantiede

Haapajärven ulottuvuus lännestä itään on 4,5 kilometriä. Järvi on kaakosta luoteeseen virtaavan Pyhäjoen laajentuma, jonka leveimmät kohdat etelästä pohjoiseen ovat puolisentoista kilometriä. Järven pohjoisimmat osat ovat Askonlahti ja Mustikkalahti, joita erottaa Erkkisenniemi. Järvi kapenee pohjoisrannan Huikarinniemestä luoteeseen. Noin 20 hehtaaria Haapajärvestä on vähintään kymmenen metriä syvä. Syvä alue sijaitsee yhtenäisenä vyöhykkeenä Askonlahden kaakkoispuolella. Syvyyskäyrien perusteella suurin osa järvestä on enintään kuusi metriä syvä.
Haapajärven eteläisimmässä osassa sijaitsee noin kymmenen hehtaarin laajuinen Tulkunsaari, jonka eteläpuolitse Pyhäjoki virtaa järveen. Idässä Tulkunsaarta erottaa mantereesta Jokitulkku. Haapaveden keskustan katuverkkoon yhtyvä seututie 793 ylittää Haapajärven länsiosan Kylpyläsaaren kohdalla.
Pyhäjoki on Haapajärven merkittävin tulo- ja lasku-uoma. Sen lisäksi järveen laskee Myllyoja etelästä Vatjusjärviltä, joiden korkeustaso on 109,3 metriä merenpinnan yläpuolella.
Haapajärvi (54.031.1.001) kuuluu Haapajärven lähialueeseen (54.031), joka on kolmannen jakovaiheen vesistö Pyhäjoen vesistössä (54). Toinen jakovaihe on Haapajärven alue (54.03). Haapajärven lähialueeseen kuuluu Haapajärven ohella Haapolampi (54.031.1.002), joka on osa luonnonsuojelualuetta.
Haapaniemenkatu (Kuopio)

| Haapaniemenkatu |
| --- | --- |
 Haapaniemenkatua Kuopion torin ja Kuopion Sokoksen välillä.
Maa:  Suomi
Omistaja:  Kuopion kaupunki
Tienpitäjä:  Kuopion kaupunki
Pituus:  1,17 km
Alkupiste:  Tasavallankadun Haapaniemenkadun ja Maria Jotuninkadun yhdistävä kiertoliittymä, Kuopionlahti
Päätepiste:  Savon rata (1,17 km)
Päällyste:  asfaltti
Haapaniemenkatu on katu Kuopiossa ruutukaava-alueella. Katu sivuaa Kuopion toria sen länsilaidalta. Kadun pituus on noin 1 170 metriä. Katu alkaa jatkona Tasavallankadusta ja yltää Savon radan penkereeseen saakka.
Kadun eteläpäässä on Kuopion keskusta-alueen ensimmäinen liikenneympyrä sekä kahdesta suunnasta kulku torin alla sijaitsevaan toriparkkiin.
Kadun varrella sijaitsevat muun muassa Kauppakeskus Minna, H-talo, Carlson, Kuopion Sokos, Kuopion taidelukio, Kuopion musiikkikeskus.
Grégory Bradai

Gregory Bradai (s. 20. kesäkuuta 1993) on ranskanpolynesialainen pikajuoksija.
Pekingin MM-kilpailuissa 2015 Bradai kilpaili 100 metrin juoksussa. Hän juoksi esikarsinnoissa ajan 11,29 s, eikä selviytynyt alkueriin. Dohan MM-kilpailuissa 2019 hän karsiutui 200 metrin alkuerissä ajalla 22,79.
Sisäratojen maailmanmestaruuskilpailuissa 2014 Bradai ei päässyt 60 metrin juoksussa jatkoon alkueristä ajallaan 7,30 s ja sijoittui kokonaisajoissa 40:nneksi.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 11,29 | Peking | 22.8.2015 |
| 200 m | 22,73 | Cairns | 29.6.2012 |
| 400 m | 50,17 | Vineuil | 28.5.2016 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 60 m | 7,30 | Sopot | 7. maaliskuuta 2014 |
HMS Dragon (D46)

| HMS Dragon |
| --- | --- |
 ORP Dragon

Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  24. tammikuuta 1917
Laskettu vesille:  29. joulukuuta 1918
Palveluskäyttöön:  10. elokuuta 1918
Poistui palveluskäytöstä:  Puolan laivastolle 15. tammikuuta 1943
Tekniset tiedot
Uppouma:  4 927 t (standardi) 6 129 t (kuormattu)
Pituus:  143,5 m
Leveys:  14,02 m
Syväys:  4,42 m
Koneteho:  40 000 shp
Nopeus:  29 solmua
Miehistöä:  452
Aseistus
Aseistus:  6 × BL 6" (152 mm)/45 Mk XII -tykkiä yksiputkisina CP Mk XIV -asennuksina 3 × QF 4" (76 mm) Mk V -ilmatorjuntatykkiä 2 × yksiputkista QF 2 naulan ilmatorjuntatykkiä 12 × 21" (533 mm) torpedoputkea
HMS Dragon (viirinumero D46) oli Britannian kuninkaallisen laivaston Danae-luokan kevyt risteilijä, joka palveli ensimmäisessä ja toisessa maailmansodassa risteilijänä ja muutettiin ilmatorjuntaristeilijäksi. Alus lainattiin 15. tammikuuta 1943 Puolan laivastolle nimellä ORP Dragon.
Valmistus

Alus tilattiin syyskuussa 1916 Scotts Shipbuilding and Engineering Companyltä Greenockista, missä köli laskettiin 24. tammikuuta 1917. Alus laskettiin vesille 29. joulukuuta ja valmistui 16. elokuuta 1918.
Palvelus

Palvelukseen otettaessa alus liitettiin 5. kevyt risteilijäviirikköön Harwichiin. Ensimmäisen maailmansodan loputtua alus liitettiin 1919 Itämerelle lähetettyyn laivasto-osastoon. Se palasi Énglantiin tammikuussa 1920. Alus oli seuraavat viisi vuotta Atlantin laivaston 1. kevyt risteilijäviirikössä, jonka mukana se saattoi marraskuussa 1923 kolmen sisaraluksensa kanssa HMS Hoodia ja HMS Repulsea maailmanympäripurjehduksella.
Helmikuussa 1926 alus liitettiin Välimeren laivaston 1. risteilijäviirikköön. Saman vuoden lokakuussa alus oli tilapäisesti Kiinan asemalla, josta se palasi Välimerelle. Alus poistettiin 19. joulukuuta 1928 palveluksesta ja siirrettiin Chathamin telakalle modernisoitavaksi.
Alus palautettiin 18. maaliskuuta 1930 palvelukseen Amerikan ja Länsi-Intian asemalle ennen siirtoaan 16. heinäkuuta 1937 reserviin, josta se palautettiin heinäkuussa 1939 palvelukseen miehitettynä palvelukseen kutsutuilla reserviläisillä. Alus osallistui elokuussa kuningas Yrjö VI:n laivastokatselmukseen Weymouthin lahdella, minkä jälkeen se jäi palvelukseen 7. risteilijäviirikköön tehtävänään valvoa Briteinsaarten ja Islannin välistä merialuetta.
Varustamisen ja miehistön sodan ajan vahvuuteen täydentämisen jälkeen alus lähti Scapa Flowhun, josta se aloitti merialueen valvonnan. Aluksen tehtävänä olisi erityisesti estää saksalaisalusten kotiinpääsy. Alus sai 3. syyskuuta käskyn aloittaa saksalaisalusten valtaaminen kohdattaessa. Aluksen toimintaedellytykset Pohjanmerellä partioinnissa todettiin puutteellisiksi ja sen siirtoa muualle alettiin valmistella. Se vedettiin 18. joulukuuta pois Pohjanmeren valvonnasta ja alus siirrettiin 21. joulukuuta Chathamissa telakalle sään aiheuttamien vaurioiden korjaamiseksi
Tammikuussa 1940 alus määrättiin telakalla ollessaan Etelä-Atlantille, mikä tehtävä muuttui kuukautta myöhemmin Välimereksi. Se aloitti 26. helmikuuta koeajot sekä valmistautumisen ulkomaan komennukseen. Se lähti 6. maaliskuuta Portlandista Välimerelle liittyäkseen 3. risteilijäviirikköön.
Alus oli Etelä-Atlantin alueella, jossa se valtasi elokuussa Kongon edustalta Vichyn Ranskan kauppa-aluksen Touaregin. Dakarin valtausyrityksessä (operaatio Menace) se joutui Vichyn Ranskan laivaston sukellusveneen Perséen maaliksi, mutta aluksen onneksi torpedot eivät osuneet. Vuoden lopulla alus partioi keskisellä Atlantilla tukikohtanaan St. Helena, kun Saksan laivaston risteilijä Admiral Hipper oli Atlantin purjehduksellaan.
Vuonna 1941 alus lähetettiin Itä-Intian alueelle ja joulukuussa alus oli Singaporessa saattueiden suojana. Vuoden 1942 alusta helmikuuhun alus oli Kiinaan sijoitetussa laivasto-osastossa. Bataviaan suunnatun hyökkäyksen jälkeen alus siirrettiin 28. helmikuuta Colomboon, missä se liitettiin Itäiseen laivaston hitaaseen osaan.
Alus palasi Britteinsaarille, missä se liitettiin Kotilaivaston 10. risteilijäviirikköön, kunnes poistettiin joulukuussa 1942 palveluksesta ja siirrettiin Cammell Lairdin telakalle huoltoon.
ORP Dragon

Dragon lainattiin 15. tammikuuta 1943 Puolan laivastolle, joka nimesi sen ORP Dragoniksi. Alus palveli uuden lipun alla, kunnes siihen osui 8. heinäkuuta 1944 miehitettytorpedo Neger. Seuraavana päivänä alus hinattiin maihin lähellä Arromanchesia, jossa se todettiin 11. heinäkuuta korjauskelvottomaksi. Hylky siirrettiin osaksi alueen keinotekoista satamaa.
Grimma

| Grimma |
| --- | --- |
 Grimman luostarikirkko ja Gymnasium St. Augustin Mulden rannalla
 vaakuna
 Grimma
 Koordinaatit: 51°14′N, 12°44′E 
Valtio:  Saksa
Osavaltio:  Saksi
Piirikunta:  Leipzigin piirikunta
Pinta-ala:  
 – Kokonaispinta-ala:  218,2 km²
Korkeus:  128 m
Väkiluku (2020):  28 161
 – Väestötiheys:  129 as./km²
Postinumero:  04668
Suuntanumero(t):  03437, 034382, 034384, 034385, 034386
 
 www.grimma.de 
Infobox OKVirheellinen NIMI-arvo: 
Grimman sijainti Leipzigin piirikunnassa. Pienemmässä kuvassa piirikunnan sijainti Saksin osavaltiossa.
Grimma on kaupunki Leipzigin piirikunnassa Saksin osavaltiossa itäisessä Saksassa. Grimma mainitaan asiakirjoissa ensi kerran vuonna 1200, kaupungin alue laajeni 1900-luvulla ja 2000-luvun alussa mittavien kuntaliitosten ansiosta. Grimmassa on runsaasti historiallista arkkitehtuuria.
Maantiede

Grimma sijaitsee Saksin luoteisosassa Mulde-joen molemmin puolin. Linnuntie-etäisyys Leipzigista on noin 25 kilometriä kaakkoon ja Dresdenistä noin 75 kilometriä länsiluoteeseen.
Grimmaan on liitetty lukuisia maalaiskuntia ja pikkukaupunkeja, etenkin vuonna 1994. Väkiluvultaan suurimpia liitoskunnista ovat Nerchau ja Mutzschen. Grimman osa-alueet eivät muodosta kaupunkirakenteellista kokonaisuutta, vaan niitä erottavat maatalousalueet ja metsätilkut. Kanta-Grimma sijaitsee kunnan länsiosassa.
Historia

Wettinin sukuun kuulunut Meißenin rajakreivi Otto der Reiche (1125–1190) perusti Grimman stategisesti otolliselle paikalle Mulden varrelle vuonna 1170. Kaupunkioikeudet Grimma sai 1220. Yritteliäs asujaimisto rakensi sillan Mulden yli ja kaupunki kasvoi. Erityisesti 1300-luku oli Grimman taloudellisen kukoistuksen kautta, sittemmin kaupunki jäi jossain määrin läheisen Leipzigin varjoon. Grimman linna, Grimmaer Schloss, rakennettiin 1400-luvulla ja se toimi Wettinin kuningassuvun sivuresidenssinä. Grimmassa järjestettiin useita maapäiviä vuodesta 1440 alkaen.
Grimma liitettiin rautatieverkkoon 1866. Tulvakatastrofi koetteli Grimman vanhaakaupunkia 13. elokuuta 2002, kaikki tulvan tuhoamat rakennukset jälleenrakennettiin.
Grimman vanhassakaupungissa Mulden länsirannalla on useita historiallisia rakennuksia. Joen ylittää historiallinen Pöppelmannbrücke, joka on barokkiarkkitehti Matthäus Daniel Pöppelmannin käsialaa. Aivan joen äärellä sijaitsee Hugo Nauckin (1837–1894) suunnittelema oppilaitos Gymnasium St. Augustin (1891). Koulun historia alkaa vuodesta 1550, jolloin perustettiin Landesschule Grimma. Koulu kärsi sekä toista maailmansotaa edeltäneestä että sitä seuranneesta diktatorisesta hallinnosta. Koulun vieressä on Grimman luostarikirkko, Klosterkirche Grimma, joka rakennettiin 1300–1430. Vanhankaupungin ytimessä on renessanssityylinen raatihuone. Grimman Frauenkirche-kirkon historia alkaa 1100-luvulta, ja sen 46-metriset kaksoistornit hallitsevat vanhankaupungin siluettia.
Talous ja liikenne

Grimman rautatieasema, Grimma Oberer Bahnhof, sijaitsee rataosuudella Borsdorf–Coswig. Moottoritie BAB 14 kulkee Grimman halki länsi–itäsuuntaisesti, Grimman liittymän yhteydessä on liike- ja teollisuusalue.
Aiheesta muualla

Grimma, Saksi, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Grimma
Nerchaun osa-alue
Käännös suomeksi
Hadžimurat Gatsalov

| Mitalit | Mitalit | Mitalit |  |
| --- | --- | --- | --- |
|  Hadžimurat Gatsalov |  Hadžimurat Gatsalov |  Hadžimurat Gatsalov |  |
Maa:   Venäjä
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 96 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2005 | 96 kg |  |
|  Kultaa | Guangzhou 2006 | 96 kg |  |
|  Kultaa | Baku 2007 | 96 kg |  |
|  Kultaa | Herning 2009 | 96 kg |  |
|  Kultaa | Budapest 2013 | 120 kg |  |
|  Hopeaa | Moskova 2010 | 96 kg |  |
|  Pronssia | Taškent 2014 | 125 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Riika 2003 | 96 kg |  |
|  Kultaa | Ankara 2004 | 96 kg |  |
|  Kultaa | Moskova 2006 | 96 kg |  |
|  Pronssia | Varna 2005 | 96 kg |  |
|  Pronssia | Tampere 2008 | 96 kg |  |
Hadžimurat Soltanovitš Gatsalov (s. 11. joulukuuta 1982) on venäläinen vapaapainija, olympiavoittaja, viisinkertainen maailmanmestari ja kolminkertainen Euroopan-mestari. Gatsalovin seura on Venäjän armeijan keskusurheiluseura. Venäjän maajoukkueeseen hän on kuulunut vuodesta 2001 lähtien. Kansallisuudeltaan hän on osseetti.
Ensimmäisissä maajoukkue-edustustehtävissään maailmancupissa vuonna 2001 Gatsalov sijoittui sarjassaan 85-kiloisissa kuudenneksi. Saman vuoden elokuussa hän voitti juniorien maailmanmestaruuden ja sijoittui sotilaiden MM-kisoissa hopealle 97-kiloisissa. Vuosina 2002 ja 2003 Gatsalov voitti sarjansa maailmancupissa.
Vuonna 2003 Gatsalov siirtyi 96 kilogramman painoluokkaan. Riian EM-kisoissa hän voitti aikuisten Euroopan-mestaruuden voitettuaan loppuottelussa Turkin Fatih Cakiroglun. Hän uusi Euroopan-mestaruutensa myös seuraavana vuonna Ankaran kisoissa, missä loppuotteluvastustajana oli Ukrainan Vadim Tasojev.
Ateenan olympialaisissa Gatsalov voitti niin ikään kultaa, loppuottelussa vastassa oli Uzbekistanin Magomed Ibragimov. 2005 Varnan EM-kisoissa Gatsalov jäi pronssille, mutta voitti jälleen kultamitalin syksyllä Budapestin MM-kisoista. Myös vuonna 2006 Gatsalov voitti niin EM- kuin MM-kultaa. 2007 Gatsalov voitti sarjansa maailmancupissa ja vei jälleen maailmanmestaruuden nimiinsä Bakun MM-kisoista. Myöhemmin syksyllä hän voitti kultaa myös sotilaiden MM-kisoista. 2008 Tampereen EM-kisoista Gatsalov saavutti pronssia. Häntä ei valittu Venäjän joukkueeseen Pekingin olympialaisiin. Herningin MM-kilpailuissa 2009 hän voitti jälleen maailmanmestaruuden. Moskovan MM-kilpailuissa 2010 hän sijoittui toiseksi. Budapestin MM-kilpailuissa 2013 hän voitti 120 kg:n sarjassa kultaa ja Taškentin MM-kilpailuissa 2014 hän saavutti 125 kg:n sarjassa pronssia.
Hae-won Chang

Hae-won Chang on eteläkorealainen pianisti. Hän valmistui Soulissa taiteiden kandidaatiksi ja maisteriksi ennen kuin lähti opiskelemaan Frankfurtiin. Hän suoritti ensimmäisenä korealaisena Konzertexamenin. Chang on voittanut useita palkintoja, kuten Korean kansallisen pianokilpailun ensipalkinnon. Uransa konserttipianistina hän aloitti vuonna 1957 soittamalla Soulin filharmonikkojen kanssa Ludwig van Beethovenin c-mollikonserton. Sittemmin Changilla on ollut kiireinen ura sekä pedagogina että esiintyjänä Koreassa, muissa Aasian paikoissa, Amerikassa ja Euroopassa.
Hans Olsson

| Mitalit | Mitalit | Mitalit |  |
| --- | --- | --- | --- |
|  Hans Olsson |  Hans Olsson |  Hans Olsson |  |
Maa:   Ruotsi
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Åre 2007 | joukkuekilpailu |  |
|  Pronssia | Garmisch-Partenkirchen 2011 | joukkuekilpailu |  |
Hans Olsson (s. 27. elokuuta 1984 Mora) on ruotsalainen alppihiihtäjä. Hän edustaa IFK Mora Alpina -seuraa.
Ensimmäisen kerran hän kilpaili maailmancupissa Kvitfjellissa vuonna 2004. Ensimmäisen pistesijansa Olsson sai oltuaan kolmastoista Val d'Iseren super-yhdistetyssä joulukuussa 2005. Maailmancupissa hän on sijoittunut kaksi kertaa kolmen parhaan joukkoon.
Junioreiden MM-kisoissa vuonna 2004 hän voitti super-G:ssä kultaa. Åren MM-kisoissa 2007 hän oli mukana Ruotsin joukkueessa, joka sai joukkuekisasta hopeaa. Vuonna 2011 Garmisch-Partenkirchenin MM-kilpailuissa hän otti pronssia joukkuekilpailussa.
Aiheesta muualla

Hans Olssonin kotisivut
Hans Op de Beeck

| Hans Op de Beeck |
| --- | --- |
 Hans Op de Beeck
Henkilötiedot
Syntynyt: 1969 Turnhout, Belgia
Aiheesta muualla
www.hansopdebeeck.com
Hans Op de Beeck (s. 1969 Turnhout, Belgia) on belgialainen kuvataiteilija, joka asuu ja työskentelee Brysselissä. Hänellä on ollut näyttelyitä eri puolilla maailmaa kahdenkymmenen vuoden ajan.
Hans Op de Beeckin taiteellinen tuotanto koostuu suurista installaatioista, veistoksista, elokuvista, piirustuksista, maalauksista, valokuvista ja teksteistä. Hänen taiteellinen työnsä muodostuu kuolevaisuuden, yhteiskunnan ja yleismaailmallisten kysymysten ja merkitysten pohdinnasta. Hän pitää ihmistä olentona, joka ”lavastaa” ympärillään olevaa maailmaa tragikoomisella tavalla. Op de Beeck haluaa ennen kaikkea stimuloida katsojien aisteja ja kutsua heidät todella kokemaan kuvan. Hän pyrkii luomaan visuaalista fiktiota, joka tuottaa hetken ihmeitä ja hiljaisuutta.
Hans Op de Beeckin ensimmäinen yksityisnäyttely Suomessa avautui vuonna 2022 Amos Rexissä. Näyttelyssä taiteilijan harmaansävyiset installaatiot valtaavat museon näyttelytilat. Taiteilijan elokuva Staging Silence (3) esitettiin Rakkautta ja anarkiaa -elokuvafestivaaleilla näyttelyn avajaispäivänä 21.9.2022. Staging Silence (3) on kolmas ja viimeinen osa Hans Op de Beeckin toteuttamaa itsenäisten videoteosten sarjaa. Kolmessa videoteoksessa tunnistamattomat kädet rakentavat ja purkavat kuvitteellisia maisemia ja sisätiloja noin kolmen neliömetrin kokoisella pienoisnäyttämöllä.
Aiheesta muualla

Virallinen verkkosivu Viitattu 16.9.2022
Gustaf Packalén

Karl Gustaf Packalén (23. elokuuta 1872 Kristiinankaupunki – 14. marraskuuta 1955 Kööpenhamina) oli suomalainen yritys- ja järjestöjohtaja sekä viennin edistäjä, joka sai kauppaneuvoksen arvonimen.
Packalénin vanhemmat olivat leipurimestari Gustaf Adolf Packalén ja Amalia Alexandra Enholm. Packalén oli Kymin Oy:n konttorin virkailija 1896–1906, Hämekoski-yhtiön toimitusjohtaja Laatokan Karjalassa 1906–1917, Suomen Puuhiomoyhdistyksen apulaistoimitusjohtaja Helsingissä 1918–1919, Suomen Puuhiomoyhdistyksen, Suomen Selluloosayhdistyksen ja Kymin Oy:n edustaja Tanskassa 1919–1950, Suomen Paperitehtaitten Yhdistyksen edustaja Tanskassa 1919–1921 ja 1941–1951 sekä Suomen Kartonkiyhdistyksen edustaja Tanskassa 1943–1947. Kauppaneuvoksen arvonimen 1948 saanut Packalen muuistetaan myös huomattavista lahjoituksistaan. Hän lahjoitti jo 1940-luvulla lähes kaiken Suomessa olleen omaisuutensa Åbo Akademin säätiölle ja testamenttasi pääosan lopuista varoistaan Gustaf Packaléns Mindefond -nimiselle rahastolle edistämään suomalais-tanskalaisia kulttuurisuhteita ja laajemmin Suomen pohjoismaisia yhteyksiä.
Gustaf Palamaa

Gustaf Adolf Palamaa (vuoteen 1936 Palmros; 15. syyskuuta 1898 – 4. helmikuuta 1976) oli suomalainen pesäpalloilija.
”Kustu” Palamaa oli ammatiltaan kamreeri ja vakuutusmies. Veljensä Armas Palamaan tavoin Gustaf edusti pesäpallossa Helsingin Pallonlyöjiä. Pesäpallossa Palamaa saavutti 3 Suomen mestaruutta 1922–1924 ja 2 Suojeluskuntamestaruutta 1922 ja 1923. Palamaa harrasti myös keihäänheittoa.
Hans Peter Clausen

| Hans Peter Clausen> Kansankäräjien puhemies |
| --- | --- |
 3. lokakuuta 1989 – 15. tammikuuta 1993  
Edeltäjä:  Erik Ninn-Hansen
Seuraaja:  Henning Rasmussen
Tanskan oikeusministeri
 Poul Schlüterin III hallitus 10. tammikuuta 1989 – 5. lokakuuta 1989  
Edeltäjä:  Erik Ninn-Hansen
Seuraaja:  Hans Engell
Tanskan liikenneministeri
 Poul Schlüterin III hallitus 3. kesäkuuta 1988 – 30. lokakuuta 1989  
Edeltäjä:  Frode Nør Christensen
Seuraaja:  Knud Østergaard
Tanskan kulttuuriministeri
 Poul Schlüterin I ja II hallitus 12. maaliskuuta 1986 – 3. kesäkuuta 1988  
Edeltäjä:  Mimi Jakobsen
Seuraaja:  Ole Vig Jensen
Tanskan viestintäministeri
 Poul Schlüterin II hallitus 10. syyskuuta 1987 – 3. kesäkuuta 1988  
Edeltäjä:  virka perustettu
Seuraaja:  Torben Rechendorff
Kansankäräjäedustaja
 1987–1997  
Henkilötiedot
Syntynyt: 31. tammikuuta 1928
Kuollut: 21. huhtikuuta 1998 (70 vuotta)
Ammatti:  professori, poliitikko
Tiedot
Puolue:  Konservatiivinen kansanpuolue
Tutkinnot:  Kööpenhaminan yliopisto
Hans Peter Clausen (31. tammikuuta 1928 – 21. huhtikuuta 1998) oli tanskalainen valtio-opin professori ja konservatiivisen kansanpuolueen poliitikko. Hän istui kansankäräjillä vuosina 1987–1997 ja toimi niiden puhemiehenä 1989–1993. Hän oli Tanskan viestintäministeri vuosina 1987–1988, kulttuuriministeri 1986–1988, liikenneministeri 1988–1989 ja oikeusministeri tammikuusta lokakuuhun 1989.
Aiheesta muualla

Hans Peter Clausen Tanskan kansankäräjien verkkosivuilla (tanskaksi)